Jõululaat – 19.12 – Tallinna 21. Kool
Jõululaat – 19.12
Tere, kallis koolipere!
Kätte on jõudmas aasta kõige imelisem aeg ja taaskord korraldab Tallinna 21. Kooli Õpilasesindus heategevuslikku jõululaata “Talve võlumaa”. Osalema ootame kõiki õpilasi, õpetajaid, vilistlasi ja lapsevanemaid 🙂
Müügiks on oodatud erinevad käsitöötooted, küpsetised, toredad hoidiseid ja muud jõulumeeleolu loovaid asjad. Aatriumis müüvad oma tooteid meie kooli mini- ja õpilasfirmad. Omalt poolt panevad laua välja ka Õpilasesindus, Noorteparlament, Kultuurigild, Liputoimkond, Inspitsiendigrupp ja õpetajad.
Algklasside õpilastele ulatavad vajaduse korral abikäe Noorteparlamendi ja Õpilasesinduse liikmed.
Jõulud on andmise aeg ning just seetõttu läheb 50% käsitöö, küpsetiste ja hoidiste müüjate kasumist heategevusele. Samuti läheb ka pool mini- ja õpilasfirmade kasumist abivajajatele.
Kui tahad jõulude eel teisi aidata ja oled nõus müüma oma käsitööd või küpsetisi heategevuse jaoks, ootame just SIND meie Jõululaadale!
Registreerimiseks kasutage järgnevat linki ning tutvuge kindlasti ka jõululaada infolehega, mille leiate samuti eelmainitud lingile klikates.
https://goo.gl/forms/ANRbnEy72FNk0uiE2
Vahetundides lahutavad meelt ja tekitavad jõulumeeleolu meie oma kooli andekad õpilased.
Kohtumiseni Talve võlumaal!
PS! Jõululaat ei vabasta õpilasi tundidest. Tundide ajal valvab laudu IG.